CELEX: 62012CN0233
Language: sk
Date: 2012-05-14 00:00:00
Title: Vec C-233/12: Návrh na začatie prejudiciálneho konania, ktorý podal Tribunale di La Spezia (Taliansko) 14. mája 2012 — Simone Gardella/Istituto nazionale della previdenza sociale (INPS)

21.7.2012   
            
            
               SK
            
            
               Úradný vestník Európskej únie
            
            
               C 217/11
            
         Návrh na začatie prejudiciálneho konania, ktorý podal Tribunale di La Spezia (Taliansko) 14. mája 2012 — Simone Gardella/Istituto nazionale della previdenza sociale (INPS)
   (Vec C-233/12)
   2012/C 217/22
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di La Spezia
   
      Účastníci konania pred vnútroštátnym súdom
   
   
      Žalobca: Simone Gardella
   
      Žalovaný: Istituto nazionale della previdenza sociale (INPS)
   
      Prejudiciálne otázky
   
   
               1.
            
            
               Majú sa články 20, 45, 48 a 145 až 147 Zmluvy o fungovaní Európskej únie (ZFEÚ) a článok 15 Charty základných práv Európskej únie vykladať v tom zmysle, že bránia vnútroštátnemu právnemu predpisu, alebo vnútroštátnej správnej praxi, ktoré pracovníkovi z členského štátu neumožňujú previesť príspevky na dôchodkové poistenie odvedené v rámci sociálneho zabezpečenia vlastného štátu, kde bol predtým poistencom, do systému dôchodkového poistenia medzinárodnej inštitúcie s vlastným štatútom, ktorá sa nachádza na území iného štátu Európskej únie, kde táto osoba pracuje a je poistená?
            
         
               2.
            
            
               Má sa, aj v dôsledku toho, čo bolo uvedené vyššie, umožniť existencia práva na prevod príspevkov tiež v prípade neexistencie osobitnej dohody medzi členským štátom, ktorého je pracovník štátnym príslušníkom, alebo jeho orgánom sociálneho zabezpečenia a danou medzinárodnou inštitúciou?